A Bizottság határozata

(1998. október 7.)

a Tunéziából származó halászati és akvakultúratermékek behozatalára vonatkozó különleges feltételek megállapításáról

(az értesítés a C(1998) 2978. számú dokumentummal történt)

(EGT vonatkozású szöveg)

(98/570/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK tanácsi irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel a Bizottság egy szakértője ellenőrző látogatást tett Tunéziában, a halászati termékek előállítása, tárolása és Közösségbe történő feladása körülményeinek ellenőrzése céljából;

mivel a halászati termékek egészségügyi vizsgálatára és ellenőrzésére vonatkozó tunéziai jogszabályok rendelkezései egyenértékűnek tekinthetők a 91/493/EGK irányelvben megállapítottakkal;

mivel Tunéziában a "Direction générale de la santé animale (DGSA) du ministère de l’agriculture" alkalmas a hatályban lévő jogszabályok alkalmazásának hatékony ellenőrzésére;

mivel a 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására;

mivel a 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény, feldolgozó hajó, hűtőház illetve fagyasztóhajó engedélyezési/nyilvántartási számát;

mivel a 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett/nyilvántartásba vett létesítmények, feldolgozó hajók illetve hűtőházak jegyzékét; mivel össze kell állítani a 92/48/EGK irányelv [3] értelmében nyilvántartásba vett fagyasztóhajók jegyzékét; mivel e jegyzékeket a DGSA Bizottságnak szóló közleménye alapján kell összeállítani; mivel ezért a DGSA feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását;

mivel a DGSA hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelv által megállapítottakkal egyenértékű, a származási létesítmények, feldolgozó hajók, hűtőházak illetve fagyasztóhajók engedélyezésére, illetve nyilvántartásba vételére vonatkozó követelmények teljesítéséről;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Tunéziában a "Direction générale de la santé animale (DGSA) du ministère de l’agriculture" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

A Tunéziából származó halászati és akvakultúratermékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával, és egyetlen lapból áll;

2. a termékeknek a B. mellékletben felsorolt engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel kell feltüntetni a "TUNÉZIA" szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni a DGSA képviselőjének nevét, beosztását és aláírását, valamint a DGSA többi bejegyzéstől eltérő színű hivatalos pecsétjét.

4. cikk

Ennek a határozatnak a tagállamok a címzettjei.

Kelt Brüsszelben, 1998. október 7-én.

a Bizottság részéről

Franz Fischler

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 187., 1992.7.7., 41. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

I. ENGEDÉLYEZETT LÉTESÍTMÉNYEK JEGYZÉKE

Szám | Név | Cím |

1 | Jerba Aquaculture Tunisie (JAT) | Médenine |

3 | Le Dauphin | Ajim-Jerba |

10 | Médigel | Médenine |

12 | Sté Ben Kalia et Fils | Médenine |

14 | Cotuprom | Médenine |

17 | Coprod | Médenine |

101 | Médi-Pêche El Ghoul | Tunisz |

105 | Mondher El Ghoul | Tunisz |

106 | Kamexport | Tunisz |

107 | Fishfarmer | Ariana |

112 | Équimar-Congélation | Tunisz |

116 | Sté Ben Hamida Aux Poissons Méditerranéens | Tunisz |

118 | Maristar | Tunisz |

120 (1998.12.31-ig engedélyezve) | Marégel | Tunisz |

134 | Méditerranéen Pesca | Tunisz |

201 | Mohamed Aouadi | Bizerte |

203 | Jalta Export | Bizerte |

204 | Pêche Export | Bizerte |

205 | Sté Trad des Produits de la Mer | Bizerte |

207 | Sté El Bouhaira | Bizerte |

208 | Horchani Madrague | Bizerte |

209 | Sté Mondher El Ghoul | Bizerte |

210 | Sitex | Bizerte |

215 | Sittep | Bizerte |

221 | STIC | Bizerte |

303 | La Prospère | Nabeul |

310 | Serimex Pêche | Nabeul |

420 | Sté Calambo | Sfax |

423 | Sté Mohamed Sallem et Fils | Sfax |

426 | Promebar | Sfax |

427 | Produits congelés du Bassin méditerranéen (PCBM) | Sfax |

435 | La Perle des Mers | Sfax |

436 | La Reine des Mers | Sfax |

437 | Somopêche | Sfax |

438 | Fish Tunisie | Sfax |

439 | Frigomar | Sfax |

441 | Socepa | Sfax |

442 | Fruitumer | Sfax |

450 | Impex Tunisie | Sfax |

457 | Medifish | Sfax |

461 | Medifi | Sfax |

465 | Sté Ali Mezghani | Sfax |

501 | Aquaculture Hergla | Sousse |

602 | Zagnani Hassen-La Bonté de la Mer | Monastir |

603 | Scala | Monastir |

700 | Bennour et Cie-Kuriat | Mahdia |

751 | Frimar | Mahdia |

753 | Congélation Ben Messaoud | Mahdia |

754 | Ben Hassen Abdeljelil Export | Mahdia |

800 | Poisson d'Or | Tabarka |

II. FAGYASZTÓHAJÓK JEGYZÉKE

Szám | Név | Kikötő |

211 | La Galite I | Bizerte |

212 | La Galite II | Bizerte |

300 | El Bahri Omar | Nabeul |

308 | Ibn Ziad | Nabeul |

801 | Navire-usine Dhaker | Jendouba |

--------------------------------------------------